
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 


             P.L.-X. 749/28.12.2004 


    
Domnului deputat




Sergiu Andon,


   
 Preşedintele Comisiei juridice, de disciplină şi imunităţi

AVIZ

asupra proiectului de Lege pentru ratificarea Protocolului adiţional la Convenţia pentru protejarea persoanelor faţă de prelucrarea automatizată a datelor cu caracter personal, cu privire la autorităţile de control şi fluxul transfrontalier al datelor, adoptat la Strasbourg la 18 noiembrie 2001



În conformitate cu prevederile art.89 din Regulamentul Camerei Deputaţilor, republicat, Biroul permanent a trimis, Comisiei pentru drepturile omului, culte şi problemele minorităţilor naţionale, cu adresa nr. P.L.-X. 749 din 28 decembrie 2004, spre dezbatere şi avizare, proiectul de Lege pentru ratificarea Protocolului adiţional la Convenţia pentru protejarea persoanelor faţă de prelucrarea automatizată a datelor cu caracter personal, cu privire la autorităţile de control şi fluxul transfrontalier al datelor, adoptat la Strasbourg la 18 noiembrie 2001, înregistrat cu nr.25/505/28 decembrie 2004.



Membrii comisiei au examinat proiectul de lege în şedinţa din 12 ianuarie 2005 şi, în urma dezbaterilor, au hotărât, cu unanimitate de voturi, să îi acorde aviz favorabil.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Deputat

Nicolae Păun

